**Упутство за израду Извештаја о спроведеном процесу јавне расправе о нацрту одлуке о буџету буџета општине/града**

Садржај

[1. Увод 2](#_Toc535329063)

[2. Како прилагодити пример Водича за потребе Ваше ЈЛС? 3](#_Toc535329064)

[2.1. Коришћени алати за укључивање грађана и трајање процеса 3](#_Toc535329065)

[2.2. Процес у бројкама 4](#_Toc535329066)

[2.3. Упитник - прикупљање упитника током процеса јавне расправе 4](#_Toc535329067)

[2.4. Састанци са грађанима – јавна расправа 4](#_Toc535329068)

[2.5. Фокус групе 5](#_Toc535329069)

[**3. Сумарни преглед прикупљених упитника и предлога** 5](#_Toc535329070)

[3.1. Укупан број упитника 5](#_Toc535329071)

[3.2. Буџетски приоритети града/општине за 20хх.годину 6](#_Toc535329072)

[3.3. Предлози капиталних пројеката 6](#_Toc535329073)

[3.4. Предлози пројеката од интереса за локалну заједницу 6](#_Toc535329074)

[3.5. Приказ предложених пројеката по буџетским програмима: 6](#_Toc535329075)

[**4. –** Листа разматраних предлога 7](#_Toc535329076)

[4.1. Прихваћени предлози/пројекти 7](#_Toc535329077)

[4.2. Предлози/пројекти који нису прихваћени 7](#_Toc535329078)

[**5. – Додатне информације** 8](#_Toc535329079)

[3. Прилози: 8](#_Toc535329080)

[Прилог 1 – Модел Извештаја о спроведеној ЈП о Нацрту одлуке о буџету 8](#_Toc535329081)

# Увод

Одговорност и отвореност јавне управе на свим нивоима представља стандард модерних демократских друштава и један од циљева којима је Република Србија посвећена у складу са националном Стратегијом реформе јавне управе[[1]](#footnote-1), али и као учесница међународних аранжмана који се односе на јавну управу и јавне финансије[[2]](#footnote-2). Знaчaj jaвнoг диjaлoгa o упрaвљaњу jaвним финaнсиjaмa у овом контексту је изразит, а један од инструмената реализације овог дијалога јесте и укључивање грађана/заинтересоване јавности у буџетски процес кроз јавне расправе о Нацрту одлуке о буџету као и касније кроз публиковање грађанских водича кроз усвојене буџете.

Имајући у виду дa сe нajвeћи дeo буџeтских срeдстaвa прикупљa крoз нaплaту пoрeзa, локална власт/управа треба дa грaђaнимa нa jeднoстaвaн и рaзумљив нaчин пружи инфoрмaциje o прикупљaњу и трoшeњу тoг нoвцa. Поред тога, у складу са Законом о локалној самоуправи, предвиђено је обавезно спровођење јавне расправе о инвестиционом делу Одлуке о буџету ЈЛС. То значи да ЈЛС, почев од припреме буџета за 2019. годину, треба да спроводе јавну расправу минимално о овим инвестиционим аспектима буџета. Пратећи постојеће добре праксе у ЈЛС, односно иницијативе за њихово унапређење које је СКГО прикупила од својих чланица и партнерских организација, СКГО је на становишту да градови и општине треба да спроводе јавну расправу о комплетном Нацрту одлуке о буџету, као и да раније у току године треба да организују и јавну расправу, или бар консултације већ у погледу Нацрта Плана јавних инвестиција ЈЛС.

Унапређивање укључивања јавности и партиципативности процеса буџетирања пре усвајања коначних одлука, јесте квалитативан аспект отварања управе. Благовремено представљање Нацрта одлуке о буџету је важан корак у том правцу, јер подразумева и могућност да заинтересована јавност доносиоцима одлука пружи повратне информације пре усвајања буџета.

Како би се обезбедила потпуна транспарентост процеса и приказали начини и резултати укључивања јавности, неопходно је сачинити извештај о о спроведеној јавној расправи који би обухватио битне информације о спроведеним активностима јавне расправе на Нацрт одлуке о буџету и прикупљеним предлозима и мишљењима грађана.

У том смислу, СКГО је израдила овај модел Извештаја о спроведеној јавној расправи Нацрта одлуке о буџету, који ЈЛС могу да користе кроз постављање на интернет презентацији ЈЛС у циљу информисања јавности.

Извештај о спроведеној јавној расправи Нацрта одлуке о буџету ЈЛС представља само **пример** **структуре** приказивања најважнијих информација у процесу израде и усвајања буџета као и планиране расподеле средстава које су од интереса за грађане. Као такав, овај модел је **подложан променама** и прилагођавању од стране локалне самоуправе у складу са потребама.

# Како прилагодити пример Водича за потребе Ваше ЈЛС?

У наставку документа дато је појашњење на који начин можете прилагодити пример Извештаја о спроведеној јавној расправи Нацрта одлуке о буџету (Прилог 1 документ у Word формату) за потребе своје ЈЛС. Појашњење је дато за сваки поднаслов у моделу, а важи и општа напомена да треба да водите рачуна да исправите навођење града односно општине у зависности од тога о којој се ЈЛС ради.

**Насловна страна** – Неопходно је да додати грб ЈЛС и назив општине ЈЛС. Затим назив документа односно „Извештај о спроведеној јавној расправи Нацрта одлуке о буџету ЈЛС“ и датум објављивања извештаја уместо XX.

**Садржај** – С обзиром да извештај може имати већи број страница предлог је да се унесе садржај по поднасловима. Након завршетка рада на извештају, неопходно је страницу са садржајем ажурирати.

**1. Увод** – Неопходно је свуда уписати назив ЈЛС и уместо XX уписати годину за коју се представља Нацрт одлуке о буџету.

**2. Процес**

## 2.1. Коришћени алати за укључивање грађана и трајање процеса

У овом делу је неопходно унети све фазе и начине укључивања јавности које је ЈЛС спровела током јавне расправе о Нацрту буџета.

У првом пасусу навести у ком периоду је спроведен процес јавне расправе о Нацрту одлуке о буџету и то: уместо XX навести датум почетка процеса јавне расправе и навести датум краја процеса јавне расправе. Такође, треба навести само алате за партиципацију грађана које је ЛС користила током овог процеса јавне расправе, док остале треба избрисати.

## 2.2. Процес у бројкама

У наставку дате су опште информације:

* колико је одржано састанака, консултација, јавних расправа и других предложених начина/алата за прикупљање предлога/попуњених упитника грађана; Неопходно је ставити укупан број одржаних састанака/ догађаја током процеса јавне расправе
* броју грађана који су учествовали у процесу. Неопходно је унети укупан број грађана уместо XX;
* броју прикупљених упитника током целог процеса јавне расправе. Неопходно је унети број уместо XX.

Описати укратко процес како је спроведена јавна расправа. Навести за сваки од коришћених алата основне информација (нпр. колико је састанака организовано са грађанима, јавних расправа као посебног догађаја, састанака радних или саветодавних група,....; колико је грађана, представника привредног сектора, удружења грађана било присутно и сл.; број прикупљених предлога).

У наставку извештаја требало би укратко дати опис за сваки од алата, као што је то приказано у Моделу Извештаја о спроведеној јавној расправи Нацрта одлуке о буџету (види: 2.3. Упитници; 2.4. Јавна расправа; 2.5. Фокус групе ), при чему предлажемо да свака ЈЛС може додати и друге начине укључивања грађана и релевантне информације.

## 2.3. Упитник - прикупљање упитника током процеса јавне расправе

На местима означеним xx унети број локација на којима је било могуће преузети упитнике као и број локација на којима је било могуће предати попуњене упитнике и уз то навести називе институција/објеката.

У овом делу унети информације о укупном броју прикупљених упитника као и о броју упитника прикупљених за сваки од алата/средстава за који се конкретна ЈЛС определила (део 2.1.) и унети информације на местима означеним xx.

## 2.4. Састанци са грађанима – јавна расправа

Уместо XX уписати датум, место и време одржавања састанка са грађанима током процеса јавне расправа о Нацрту одлуке о буџету и годину за коју се доноси буџет.

Унети потребне информације о представницима локалне самоуправе који су учествовали на догађају.

Унети потребне информације о грађанима који су учествовали на догађају као и податке о представницима привредног, јавног или невладиног сектора. По потреби унети нове редове у табелу до потребног броја и преузети податке из потписане листе учесника на јавној расправи.

*Напомена:* Уколико је одржано више састанака са грађанима неопходно је направити преглед за сваки од састанака у оквиру овог дела извештаја.

## 2.5. Фокус групе

Уместо XX уписати датум, место и време одржавања састанка са учесницима фокус групе о нацрту одлуке о буџету и годину за коју се доноси буџет.

Унети потребне информације о представницима локалне самоуправе који су учествовали на догађају.

Унети укупан број као и потребне информације о грађанима који су учествовали на догађају. Такође неопходно је унети и податке о представницима привредног, јавног или невладиног сектора, уколико су учествовали на скупу. По потреби унети нове редове у табелу до потребног броја и преузети податке из потписане листе учесника на јавној расправи.

Дати укратко опис структуре учесника (колико је представника организација или предузећа, појединаца учествовало у фокус групама, конкретно, број представника пословне заједнице, представника организација цивилног друштва, појединаца итд.)

Уместо ХХ унети број прикупљених упитника и број предлога учесника фокус групе о приоритетима за финансирање. У оквиру празног поља укратко описати и структуру достављених предлога.

# Сумарни преглед прикупљених упитника и предлога

## 3.1. Укупан број упитника

Неопходно је уместо xx унети број прикупљених упитника за грађане као и број адекватно попуњених упитника по којима је било могуће разматрање од стране представника локалне самоуправе.

## 3.2. Буџетски приоритети града/општине за 20хх.годину

Неопходно је у оквиру прве колоне табеле унети укупан број одговора из сумираних упитника по буџетским приоритетима, док у другу колону треба унети проценат који тај број чини у односу на укупан број попуњених упитника.

Такође уколико су грађани у упитницима наводили додатне буџетске приоритете неопходно их је у овом делу навести под тачкама навода.

## 3.3. Предлози капиталних пројеката

У извештај је неопходно укључити табелу са капиталним пројектима из упитника. Неопходно је у оквиру прве колоне табеле унети укупан број одговора из сумираних упитника по капиталним пројектима, док у другу колону треба унети проценат који тај број чини у односу на укупан број попуњених упитника.

Такође уколико су грађани у упитницима наводили додатне предлоге капиталних пројеката неопходно их је у овом делу навести под тачкама навода по угледу на пример у Моделу извештаја.

## 3.4. Предлози пројеката од интереса за локалну заједницу

У извештај је неопходно укључити табелу са пројектима од интереса за локалну заједницу из упитника. Неопходно је у оквиру прве колоне табеле унети укупан број одговора из сумираних упитника по пројектима, док у другу колону треба унети проценат који тај број чини у односу на укупан број попуњених упитника.

Такође уколико су грађани у упитницима наводили додатне предлоге пројеката од интереса за локалну заједницу неопходно их је у овом делу навести по областима, а по угледу на пример у Моделу извештаја.

## 3.5. Приказ предложених пројеката по буџетским програмима:

У десну колону табеле је неопходно унети сугестије грађана по програмима сумиране на основу упитника.

# **4. –** Листа разматраних предлога

Да би грађани били упознати са одлукама локалне самоуправе и критеријумима који су примењивани при одабиру пројеката/предлога за које ће бити издвојена средства из буџета у наредном периоду неопходно је пружити информације, односно, образложити одлуку зашто су одређени предлози прихваћени, односно нису прихваћени. На овај начин грађани се упознају са надлежностима општине/града, затим са врстама предлога/пројеката који представљају јавне инвестиције и уједно се припремају за следећи буџетски процес. Образложење зашо су одређени предлози/пројекти прихваћени, односно нису прихваћени, је важно како из разлога транспарентости процеса тако и подстицања грађанског учешћа јер без овог веома значајног дела извештаја, постојаће сумња да су одлуке донете и средства издвојена без учешћа јавности, што се може негативно одразити на процес партиципативног буџетирања у будућности.

Уместо xx унети број прихваћених и неприхваћених предлога.

## 

## 4.1. Прихваћени предлози/пројекти

У Табели 4.1. Прихваћени предлози - навести назив пројекта и опис пројекта/предлога (у кратким цртама) и навести разлог/е зашто је прихваћен.

Такође у другој колони неопходно је навести у оквиру ког догађаја (део 2.1.) је предлог/пројекат идентификован, а уколико је наведен у прикупљеним упитницима неопходно је то и навести.

## 4.2. Предлози/пројекти који нису прихваћени

У Табели 4.2. Предлози који нису прихваћени - навести назив пројекта и опис пројекта/предлога (у кратким цртама) и навести разлог/е зашто није прихваћен.

Такође у другој колони неопходно је навести у оквиру ког догађаја (део 2.1.) је предлог/пројекат идентификован, а уколико је наведен у прикупљеним упитницима неопходно је то и навести.

**Напомена:** У приказаним табелама потребно је унети информације за предлоге грађана, капиталне пројекте и за пројекте од интереса за локалну заједницу, при чему свака ЈЛС може израдити табеле посебно за капиталне пројекте и пројекте од интереса за локалну заједницу, ради боље прегледности или потреба.

# **5. – Додатне информације**

У првом пасусу унети уместо хх годину за коју је израђен Нацрт одлуке о буџету.

У другом пасусу унети име и презиме као и радно место одговорне особе и назив електронске поште путем које се грађани могу обратити за додатне информације.

**Напомена за ЈЛС:** Сачињен извештај би требало да буде постављен на интернет презентацији Општине/Града и на други погодан начин, у року од 15 дана од дана окончања јавне расправe.

Такође, Моделом одлуке о јавним расправама предвиђено је да се јавна расправа у поступку утврђивања стопа изворних прихода, на образложени предлог органа, изузетно може спроводити истовремено са нацртом одлуке о буџету (члан 21. став 3.). У том случају предлажемо да овај извештај обухвати предлоге и мишљења грађана изнетих у посебном делу упитника за јавну расправу о нацрту одлуке о буџету.

# Прилози:

## Прилог 1 – Модел Извештаја о спроведеном процесу јавне расправе о Нацрту одлуке о буџету општине/града

1. Посебни циљ 5. дефинисан у Стратегији и разрађен у пратећем акционом плану: <http://www.mduls.gov.rs/latinica/reforma-javne-uprave-sprovodjenje-strategije.php> [↑](#footnote-ref-1)
2. Од значаја је учешће Србије у међународној иницијативи - Партнерствo за отворену управу (<http://www.mduls.gov.rs/latinica/partnerstvo-za-otvorenu-upravu.php> ); Испуњавање обавеза из процеса приступања ЕУ у смислу примене принципа јавне управе и сл. (<http://www.sigmaweb.org/publications/principles-public-administration-eu-accession.htm>) [↑](#footnote-ref-2)